**REFERAT FRA STYREMØTE I FOLLO TRAVLAG**

Tid: Mandag 09.01.2023 kl. 18.30

Sted: Grenåveien 46, 1447 Drøbak

Til stede: Reidar Molthe, Bjørn Dingstad, Arnt Foss, Steinat Sneis

Referent: Steinar Sneis

Dagsorden: Gjennomgang av årsmelding/regnskap/valgkomite.

1. Forslag til årsmelding ble gjennomgått med noen få endringer.
2. Deltageravgift til generalforsamlingen ble besluttet satt til kr. 200,-.
3. Regnskapet ble gjennomgått og godkjent før oversendelse til revisjonen.
4. Valgkomiteen forslag ble gjennomgått.

Under eventuelt ble medlemsverving/kontingentinnkreving drøftet. Laget har fått flere henvendelser om medlemskap, uten at dette har resultert i flere betalende medlemmer. Hvor feilen ligger, skal gjennomgåes, enten hos DNT, som er innkrever av kontingenten, eller andre steder i systemet.

Det ble også fremmet en sak vedrørende oppdrett av hester i Follo Travlag. Oppdrett av travhester er viktig for travsporten, og i Follo Travlag sto fem medlemmer som oppdrettere til hester som til sammen tok 99 premier (1 613 462 kroner) på 149 starter. Seiersprosenten var på hele 18%. Terje Holm toppet statistikken med 12 seire og 665 050 kroner innkjørt på sitt oppdrett.

Steinar Sneis kontakter eierne av de hestene som har vært best i de forskjellige kategoriene om at de vil motta en krystallvase med inskripsjon.

Dokumenter til generalforsamlingen blir utsendt av Reidar Molthe, med opplysninger om hvor påmelding/betaling finner sted.

SS